S-167/2015

Mál þetta höfðaði lögreglustjórinn á Vesturlandi með ákæru, dags. 2. desember 2015, á hendur X..., kt. ..., ..., ..., ...,

fyrir líkamsárásir á hendur A..., kt. ..., og brot gagnvart börnunum B..., kt. ... og ..., kt. ..., eins og hér greinir:

I.

Að kvöldi 26. febrúar 2015 á heimili þeirra í húsinu nr. .. við ... á ..., þegar brotaþoli var ófrísk og gengin 30 vikur með barni, með því að hafa snúið hana niður í gólfið, slegið hana með flötum lófa í andlitið, haldið henni niðri með því að liggja á hnjánum ofan á mjöð hennar og ýtt eða slegið henni utan í skáp, með þeim afleiðingum að hún hlaut bólgu yfir neðri kjálka vinstra megin, bólgu yfir vinstra klettbeini, bólgu þumalmegin í báðum lófum, eymsli í hægri mjöðm, eymsli ofarlega í kvið og varð óttaslegin um heilbrigði barnsins sem hún bar undir belti.

II.

Að kvöldi 2. júní 2015 á heimili þeirra í húsinu nr. .. við ... á ..., og í viðurvist og í augsýn barna þeirra, B..., kt. ... og D..., kt. ..., með því að hafa tekið um háls A... aftan frá og snúið hana niður á gólfið, tekið kverkataki um háls hennar með vinstri hendi og ýtti á hnakka hennar með hægri hendi á sama tíma, slegið hana með flötum lófa í andlitið, dregið hana með báðum höndum á hárinu um tvo metra eftir gólfinu og stigið á vinstri hlið á hálsi hennar með ylinni, með þeim afleiðingum að hún hlaut roða í kinnum og höku, á baki, yfir hægra viðbeini, bringu og brjóstum, klórför og roða á utanverðum vinstri upp- og framhandlegg, bólgu yfir vinstra hvirfilbeini og á hnakka og eymsli á aftanverðum hálsi og niður á mitt bak og með þeim afleiðingum að börnin B... og D... komust í mikið uppnám og atferli ákærða misbauð þeim verulega.

Brot skv. ákærulið I teljast varða við 1. mgr. 217. gr. almennra hegningarlaga nr. 19/1940. Brot skv. ákærulið II teljast varða við 1. mgr. 217. gr. almennra hegningarlaga nr. 19/1940 og 98. gr. barnaverndarlaga nr. 80/2002.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkröfur:

Í málinu hefur J-kk-nf M. B-kk-nf hdl., lagt fram skaðabótakröfu f.h. A..., kt. ..., og krefst að ákærði verði dæmdur til að greiða henni 3.000.000 kr. í miskabætur skv. ákvæðum XXVI. kafla laga nr. 88/2008, auk vaxta skv. 8. gr. laga um vexti og verðtryggingu nr. 38/2001, af 1.500.000 kr. frá 26. febrúar 2015 til þess dags er liðinn er mánuður frá birtingu bótakröfunnar fyrir kærða og af 1.500.000 kr. frá 2. júní 2015 til þess dags er liðinn er mánuður frá birtingu bótakröfunnar fyrir kærða, og frá þeirri dagsetningu er krafist dráttarvaxta skv. 9. gr. laga nr. 38/2001 af báðum kröfunum til greiðsludags, sbr. 6. gr. laga nr. 38/2001. Þá er jafnframt gerð krafa um að J-kk-nf M. B-kk-nf hdl. verði skipaður réttargæslumaður A... í málinu og kærði verði dæmdur til að greiða réttargæslumanni hæfilegan kostnað, auk virðisaukaskatts, vegna réttargæslu skv. tímaskýrslu eða ákvörðun dómsins, sbr. 48. gr. sbr. 1. mgr. 217. gr. laga nr. 88/2008.

Í málinu hefur J-kk-nf M. B-kk-nf hdl., lagt fram skaðabótakröfu f.h. A..., kt. ..., vegna ólögráða sonar hennar, B..., kt. ..., og krefst að ákærði verði dæmdur til að greiða honum 1.000.000 kr. í miskabætur skv. ákvæðum XXVI. kafla laga nr. 88/2008, auk vaxta skv. 8. gr. laga um vexti og verðtryggingu nr. 38/2001 frá 2. júní 2015 til þess dags er liðinn er mánuður frá birtingu bótakröfunnar fyrir kærða, og frá þeirri dagsetningu er krafist dráttarvaxta skv. 9. gr. laga nr. 38/2001 til greiðsludags, sbr. 6. gr. laga nr. 38/2001. Þá er jafnframt gerð krafa um að J-kk-nf M. B-kk-nf hdl. verði skipaður réttargæslumaður B... í málinu og kærði verði dæmdur til að greiða réttargæslumanni hæfilegan kostnað, auk virðisaukaskatts, vegna réttargæslu skv. tímaskýrslu eða ákvörðun dómsins, sbr. 48. gr. sbr. 1. mgr. 217. gr. laga nr. 88/2008.

Í málinu hefur J-kk-nf M. B-kk-nf hdl., lagt fram skaðabótakröfu f.h. A..., kt. ..., vegna ólögráða dóttur hennar, D..., kt. ..., og krefst að ákærði verði dæmdur til að greiða henni 500.000 kr. í miskabætur skv. ákvæðum XXVI. kafla laga nr. 88/2008, auk vaxta skv. 8. gr. laga um vexti og verðtryggingu nr. 38/2001 frá 2. júní 2015 til þess dags er liðinn er mánuður frá birtingu bótakröfunnar fyrir kærða, og frá þeirri dagsetningu er krafist dráttarvaxta skv. 9. gr. laga nr. 38/2001 til greiðsludags, sbr. 6. gr. laga nr. 38/2001. Þá er jafnframt gerð krafa um að J-kk-nf M. B-kk-nf hdl. verði skipaður réttargæslumaður D... í málinu og kærði verði dæmdur til að greiða réttargæslumanni hæfilegan kostnað, auk virðisaukaskatts, vegna réttargæslu skv. tímaskýrslu eða ákvörðun dómsins, sbr. 48. gr. sbr. 1. mgr. 217. gr. laga nr. 88/2008.

Af hálfu ákæruvaldsins hefur verið fallið frá því ákvæði í ákærulið I. að ákærði hafi ýtt eða slegið brotaþola utan í skáp. Einnig hefur verið fallið frá því í ákærulið II. að ákærði hefði ýtt á hnakka brotaþola með hægri hendi á sama tíma. Að þessu gættu hefur ákærði skýlaust játað að hafa framið þau brot sem honum eru gefin að sök og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem réttilega eru færð til refsilaga í ákæru.

Samkvæmt sakavottorði hefur ákærði ekki gerst sekur um refsiverðan verknað sem hefur áhrif á ákvörðun viðurlaga. Það þykir horfa refsingu ákærða til þyngingar, sbr. 3. tl. 1. mgr. og 3. mgr. 70. gr. almennra hegningarlaga, að brot hans beindust í báðum tilvikum að sambýliskonu hans á sameiginlegu heimili þeirra, en hún var ófrísk þegar fyrra brotið var framið, komin 30 vikur á leið, auk þess sem seinna brotið var framið í viðurvist ungra barna þeirra. Til verður og litið að ákærði hefur játað brot sín greiðlega og fallist á bótaskyldu. Að þessu gættu og með vísan til 77. gr. almennra hegningarlaga þykir refsing ákærða hæfilega ákveðin fangelsi í þrjá mánuði. Þykir mega fresta fullnustu refsingarinnar og falli hún niður að tveimur árum liðnum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Í málinu krefst brotaþoli, A..., þess að ákærði greiði honum samtals 3.000.000 króna í miskabætur, auk tilgreindra vaxta og lögmannsþóknunar. Um rétt sinn til að hafa uppi kröfur þessar í málinu vísar brotaþoli til XXVI. kafla laga nr. 88/2008 um meðferð sakamála. Ákærði hefur viðurkennt bótaskyldu en mótmælir fjárhæð kröfunnar. Brotaþoli á rétt á miskabótum úr hendi ákærða vegna árásanna á grundvelli 1. mgr. 26. gr. skaðabótalaga nr. 50/1993 og þykja þær, að virtum áverkum og atvikum öllum, hæfilega ákveðnar 400.000 krónur. Bótakrafan var kynnt ákærða 8. september 2015 samkvæmt framlagðri lögregluskýrslu. Krafan ber því dráttarvexti samkvæmt 6. gr. laga nr. 38/2001 frá 8. október 2015 til greiðsludags.

A... hefur einnig krafist skaðabóta úr hendi ákærða fyrir hönd ólögráða sonar síns, B..., að fjárhæð 1.000.000 krónur, auk vaxta. Ákærði hefur viðurkennt bótaskyldu en mótmælir fjárhæð kröfunnar. Þykja bætur hans, sbr. 26. gr. laga nr. 50/1993, hæfilega ákveðnar 100.000 krónur. Ber sú fjárhæð vexti eins og í dómsorði greinir.

A... hefur einnig krafist skaðabóta úr hendi ákærða fyrir hönd ólögráða dóttur sinnar D... að fjárhæð 500.000 krónur, auk vaxta. Ákærði hefur viðurkennt bótaskyldu en mótmælir fjárhæð kröfunnar. Þykja bætur hennar, sbr. 26. gr. laga nr. 50/1993, hæfilega ákveðnar 100.000 krónur. Ber sú fjárhæð vexti eins og í dómsorði greinir.

Ákærði verður dæmdur til að greiða 250.000 króna þóknun og 33.000 króna ferðakostnað skipaðs verjanda síns, S-kk-ef A-kk-ef S-kk-ef hrl., á rannsóknarstigi málsins og við meðferð þess fyrir dómi, og 220.000 króna þóknun og 16.500 króna ferðakostnað skipaðs réttargæslumanns brotaþola, J-kk-ef M. B-kk-ef hdl. Við ákvörðun þóknunar lögmanna hefur verið tekið tillit til virðisaukaskatts.

Á-kk-nf M-kk-nf dómstjóri kveður upp dóm þennan.

Dómsorð:

Ákærði, X..., sæti fangelsi í þrjá mánuði, en fresta skal fullnustu refsingarinnar skilorðsbundið í tvö ár frá uppkvaðningu dómsins að telja og falli hún niður að þeim tíma liðnum haldi ákærði almennt skilorð 57. gr. almennra hegningarlaga nr. 19/1940.

Ákærði greiði A... 400.000 krónur auk vaxta af þeirri fjárhæð skv. 8. gr. laga nr. 38/2001 um vexti og verðtryggingu frá 26. febrúar til 8. október 2015, en með dráttarvöxtum skv. 1. mgr. 6. gr. sömu laga af nefndri fjárhæð frá þeim degi til greiðsludags.

Ákærði greiði B... 100.000 krónur í skaðabætur, ásamt vöxtum skv. 8. gr. laga nr. 38/2001 frá 2. júní til 8. október 2015, en með dráttarvöxtum skv. 1. mgr. 6. gr. sömu laga frá þeim degi til greiðsludags.

Ákærði greiði D... 100.000 krónur í skaðabætur, ásamt vöxtum skv. 8. gr. laga nr. 38/2001 frá 2. júní til 8. október 2015, en með dráttarvöxtum skv. 1. mgr. 6. gr. sömu laga frá þeim degi til greiðsludags.

Ákærði greiði 250.000 króna þóknun og 33.000 króna ferðakostnað skipaðs verjanda síns, S-kk-ef A-kk-ef S-kk-ef hrl. og 220.000 króna þóknun og 16.500 króna ferðakostnað skipaðs réttargæslumanns brotaþola, J-kk-ef M. B-kk-ef hdl.

Á-kk-nf M-kk-nf